recursal/SuperWikiNEXT-32B huggingface dataset:
**ஜவகர் சுரங்கப் பாதை** (*Jawahar Tunnel* அல்லது *Banihal Tunnel*), ஸ்ரீநகருக்கும் ஜம்முவிற்கும் இடையே அமைந்த பனிஹால் - காசிகுண்ட் நகரங்களை இணைக்கும் ஒரு சுரங்கப் பாதை ஆகும். இந்தியாவின் முதல் பிரதமர் ஜவகர்லால் நேருவின் நினைவாக இப்பெயர் சூட்டப்பட்டது. ஆண்டு முழுவதும் போக்குவரத்து வசதிக்காக 1954 ஆம் ஆண்டில் செருமனியைச் சேர்ந்த ஆல்பிரட் குன்சு, சி. பாரெசெல் ஆகியோரால் வடிவமைக்கப்பட்டு உருவாக்கப்பட்டது. இது 22 டிசம்பர் 1956 முதல் போக்குவரத்துப் பயன்பாட்டில் உள்ளது. இதன் மொத்த நீளம் 2.85 கிலோமீட்டர். பனிஹால் மற்றும் காசிகுண்ட் நகரங்களை இணைக்கும் தேசிய நெடுஞ்சாலை 1எ (இந்தியா)-இல் அமைந்துள்ளது.

இந்தியாவின் எல்லைப்புற சாலைகள் அமைப்பால் 1960 -ல் மேம்படுத்தப்பட்டது. இது 150 வாகனங்கள் செல்லும் விதம் வடிவமைக்கப்பட்டது. ஆனால் தற்போது தினமும் 7,000 வாகனங்கள் இந்தக்குகையைக் கடந்து செல்கின்றன. மேம்படுத்தப்பட்டபின் காற்று உட்புகும் வசதி அமைக்கப்பட்டது. மேலும் மாசடைதல், வெப்பநிலை ஆகியவற்றை உணரும் உணரிகள் (sensors) பொருத்தப்பட்டுள்ளன. அவசரத் தேவைக்கான தொலைபேசி வசதியும் இதனுள் இணைக்கப்பட்டுள்ளது. 

24 மணி நேரமும் ராணுவத்தினரால் இது கண்காணிக்கப்படுகிறது. புகைப்படம் எடுப்பதோ அல்லது காணொளிப் படம் எடுப்பதோ முற்றிலும் தடை செய்யப்பட்டுள்ளது. இதனுள் செல்லும் போது ஒரே சீரான வேகத்தில் செல்ல வேண்டும். படம்பிடிக்கருவிகள் மூலம் இக்குகையினுள் செல்லும் வாகனங்கள் தொடர்ந்து கண்காணிக்கப்படுகிறது.

2009 வரை நள்ளிரவு முதல் காலை 8 மணி வரை பொதுமக்களின் வாகனங்கள் தடைசெய்யப்பட்டிருந்தது. தற்போது 24 மணிநேரமும் வாகனங்கள் பயணிக்கலாம்.

இதனையும் காண்க
--------------

* செனானி-நஷ்ரி சுரங்கச்சாலை
* பனிஹால்-காசிகுண்ட் சுரங்கச்சாலை
* பீர் பாஞ்சால் சுரங்க இருப்புப்பாதை
* ஜம்மு-பாரமுல்லா இருப்புப் பாதை
* சோஜி லா சுரங்கச்சாலை

மேற்கோள்கள்
-----------

1. ↑  pahalgam.com/travelogue-road-travel-from-punjab-to-pahalgam/
2. ↑
இருபரிமாணத்தில் கார்ட்டீசியன் ஆயமுறைமையின் ஆதிப்புள்ளி
முப்பரிமாணத்தில் கார்ட்டீசியன் ஆயமுறைமையின் ஆதிப்புள்ளி *O* மற்றும் *X*, *Y* *Z* அச்சுகள். கருப்புப் புள்ளியின் அச்சுதூரங்கள் *X* = 2, *Y* = 3, *Z* = 4, அல்லது (2,3,4).
கணிதத்தில் யூக்ளிடிய வெளியின் **ஆதி** அல்லது **ஆதிப்புள்ளி** (*origin*) என்பது ஒரு சிறப்புப் புள்ளி. இடவெளியில் அமையும் அனைத்துப் புள்ளிகளின் அமைவும் இப்புள்ளியை ஆதாரமாகக் கொண்டு தீர்மானிக்கப்படுகிறது. இப்புள்ளியின் வழக்கமான குறியீடு *O*. கார்ட்டீசியன் ஆள்கூற்று முறைமையில் அதன் அச்சுகள் வெட்டிக்கொள்ளும் புள்ளியாக இது அமையும். யூக்ளிடிய வெளியில் எந்தவொரு புள்ளியும் ஆதிப்புள்ளியாகக் கட்டற்றுத் தேர்ந்தெடுக்கப் படலாம்.

பெரும்பாலும் வழக்கமான ஆயமுறைமைகள் இருபரிமாணம் அல்லது முப்பரிமாணத்தில் உள்ளன. இருபரிமாண ஆயமுறைமை ஒரு தளத்தில் அமைந்த இரு செங்குத்து அச்சுகளையும் முப்பரிமாண ஆயமுறைமை ஒரு இடவெளியில் அமைந்த மூன்று செங்குத்து அச்சுகளையும் கொண்டிருக்கும். ஆதிப்புள்ளி இந்த அச்சுகள் ஒவ்வொன்றையும் நேர் அரைஅச்சு மற்றும் எதிர் அரைஅச்சு என இரண்டு சமபகுதிகளாகப் பிரிக்கும். ஆதிப் புள்ளியை ஆதாரமாகக் கொண்டு மற்ற புள்ளிகளின் இருப்பிடத்தை அவற்றின் அச்சுதூரங்கள் மூலம் குறிக்கலாம். ஒரு புள்ளியின் ஒவ்வொரு அச்சின் மீதான வீழல்கள் (நேர் அரைஅச்சு அல்லது எதிர் அரைஅச்சின் மீதானவை) அப்புள்ளிக்குரிய அந்தந்த அச்சுதூரங்கள் எனப்படும். ஆதிப்புள்ளியின் அச்சுதூரங்கள் எப்பொழுதும் பூச்சியமாகவே இருக்கும். ஆதிப்புள்ளியின் அச்சுதூரங்கள் இரு பரிமாணத்தில் (0,0) மற்றும் முப்பரிமாணத்தில் (0,0,0).

கலெப்பெண் தளத்தில் மெய் அச்சும் கற்பனை அச்சும் வெட்டிக்கொள்ளும் புள்ளி ஆதிப்புள்ளி. இப்புள்ளி 0 + 0*i* என்ற கலப்பெண்ணால் குறிக்கப்படுகிறது..

ஆதிப்புள்ளியைப் பொறுத்த சமச்சீர்
--------------------------------

ஆதிப்புள்ளியைப் பொறுத்து சமச்சீராக அமையும் வரைபடம். x-அச்சு மற்றும் y-அச்சைப் பொறுத்த பிரதிபலிப்பால் வரைபடத்தின் தோற்றம் மாறுவதில்லை.
ஆதிப்புள்ளியைப் பொறுத்து சமச்சீரான ஒரு வரைபடத்தை 180 பாகைகள் சுழற்றினால் அதன் தோற்றத்தில் எந்தவொரு மாற்றமும் இருக்காது. ஒரு வரைபடம் x-அச்சு மற்றும் y -அச்சு இரண்டிலும் பிரதிபலிக்கப்படும்போது அதன் தோற்றத்தில் எந்தவொரு மாற்றமும் இல்லையெனில் அந்த வரைபடம் ஆதிப்புள்ளியைப் பொறுத்து சமச்சீரானது.

நேர்மாறு சார்புடைய சார்புகளும் அவற்றின் நேர்மாறுகளும் கோடு y = x கோட்டைப் பொறுத்து சமச்சீரானவையாக இருக்கும். இக்கோடு ஆதிப்புள்ளி வழியே செல்லும் கோடாகும்.
**ஜலேஷ்வர் மகதோ** (*Jaleswar Mahato*) இந்தியாவின் ஜார்கண்ட் மாநிலத்தைச் சேர்ந்த அரசியல்வாதி ஆவார். இவர் 2000 முதல் 2009 வரை பாக்மாரா சட்டமன்றத் தொகுதியைப் பிரதிநிதித்துவப்படுத்தினார். இவர் ஐக்கிய ஜனதா தளம் கட்சியின் சட்டமன்ற உறுப்பினராக இத்தொகுதியை பிரதிநிதித்துவப்படுத்தினார். இவர் ஐக்கிய ஜனதா தளத்தின் ஜார்கண்ட் மாநிலத் தலைவராக இருந்தார். இவர் ஜார்க்கண்ட் மாநிலத்தின் அமைச்சராக இருந்த காலத்தில் முழு மாநிலத்திலும் உள்கட்டமைப்பு வசதிகள் மேம்படுத்தப்பட்டதாக அறியப்படுகிறது. இவரது பதவிக்காலத்தில் அப்பழுக்கற்ற ஆளுமையாக அறியப்பட்டுள்ளார். இவர் பாக்மாராவில் இருந்த காலத்தில் செய்யப்பட்ட பல்வேறு உள்கட்டமைப்பு மேம்பாடுகளை இன்னும் காணலாம். இவர் பீகார் முதலமைச்சர் நிதிஷ் குமாருக்கு நெருக்கமான தலைவராக அறியப்படுகிறார். இவர் தனது கிரேட் ஜார்க்கண்ட் இயக்க ஆர்வலர் மறைந்த பினோத் பிஹாரி மகதோவின் மாணவராக தனது அரசியல் வாழ்க்கையைத் தொடங்கினார். தற்போது அவர் உள்ளூர் நிலக்கரி மாஃபியாவுக்கு எதிராக செயல்பட்டு வருகிறார்.

ஜலேஷ்வர் மகதோ 29 டிசம்பர் 2018 அன்று புதுதில்லியில் ராகுல் காந்தி முன்னிலையில் காங்கிரஸில் சேர்ந்தார்.

மேற்கோள்கள்
-----------

1. ↑
**மத்திய காலணி பயிற்சி மையம், பட்ஜ்** (**Central Footwear Training Centre**), இந்தியாவின் மேற்கு வங்க மாநிலத்தின் தெற்கு 24 பர்கானா மாவட்டத்தில் உள்ள பட்ஜ் பட்ஜ் நகரத்தில் 1996-ஆம் ஆண்டில் மேற்கு வங்காள அரசால் நிறுவப்பட்டது. இப்பயிற்சி மையம் மௌலானா அபுல் கலாம் ஆசாத் பல்கலைக்கழகம் மற்றும் மேற்கு வங்க அரசின் தொழில்நுட்ப கல்விக் குழுவில் இணைந்துள்ளது. மேலும் இப்பயிற்சி மையத்தை அகில இந்திய தொழில்நுட்பக் கல்விக் குழு அங்கீகாரம் வழங்கியுள்ளது. இந்நிறுவனம் தோல் காலணிகள் மற்றும் தோல் பொருட்களை வடிவமைத்தல், மேம்படுத்துதல், தோல் பதனிடும் முறை மற்றும் உற்பத்தி செய்தல் குறித்து இளங்கலை, பட்டயம் மற்றும் சான்றிதழ் படிப்புகள் வழங்குகிறது.

இதனையும் காண்க
--------------

* மத்திய தோல் ஆராய்ச்சி நிறுவனம், சென்னை

மேற்கோள்கள்
-----------

1. ↑  "Affiliated Polytechnic with the West Bengal State Council of Technical Education". 27 June 2017 அன்று மூலம் பரணிடப்பட்டது. 8 July 2017 அன்று பார்க்கப்பட்டது.
2. ↑  Central Footwear Training Centre College, Budge , Parganas

வெளி இணைப்புகள்
---------------

* Central Footwear Training Centre, West Bengal
**Page Module:Hatnote/styles.css has no content.**

இந்தக் கட்டுரை *சுட்டன்* என்ற பொதுச் சொல் பற்றியது.  இணையப் பயன்பாட்டில் உள்ள "மீம்" பற்றி அறிய, இணைய மீம் என்பதைப் பாருங்கள்.
**சுட்டன்** (*meme*, **மீம்**) என்பது குறிப்பிட்ட ஒரு பண்பாட்டினரிடையே ஒருவரிடமிருந்து மற்றொருவரிடம் படிப்படியே பரவும் கருத்து, நடத்தை அல்லது பாங்கு ஆகும் - அது பெரும்பாலும் குறிப்பிட்ட ஒரு நிகழ்வையோ கருத்தையோ அல்லது அந்தச் சுட்டன் சுட்டும் பொருளையோ உணர்த்தும் நோக்கொடு அமையும்.

சுட்டன்கள் எழுதல், பேச்சு, உடற்குறிப்புக்கள், சடங்குகள் ஆகியவை மூலமாகவோ அவைபோல இன்னொருவராற் பின்பற்றக்கூடிய வேறு எந்த வகையான நிகழ்வுகளின் மூலமாகவோ  பண்பாட்டுச் சிந்தனைகள், குறியீடுகள், பழக்கவழக்கங்கள் ஆகியவற்றை ஒருவர் உள்ளத்தினின்று இன்னொருவர் உள்ளத்திற்குக் கொண்டுசெல்லும் உருப்படிகளாய் இயங்குகின்றன.

சுட்டன் என்ற கருத்தை ஏற்போர் உயிரியலுக்கு மரபணுக்கள் எப்படியோ அப்படியே சுட்டன்களும் பண்பாட்டிற்கும் என்று கருதுகின்றனர்; ஏனெனில் சுட்டன்களும் தம்மைத் தாமே பல்குவதாலும் உருமாறுவதாலும் தொடர்ச்சி நெருக்கடிக்கு உட்படுவதாலும் மரபணுக்கள்போலவே செயற்படுகின்றன என்பது அவர்தம் கருத்தாகும்.

மேற்கோள்கள்
-----------

1. ↑  "meme". *Oxford Dictionaries* (ஆங்கிலம்). 2019-05-23 அன்று மூலம் பரணிடப்பட்டது. 2019-07-11 அன்று பார்க்கப்பட்டது.
2. ↑  "meme Meaning in the Cambridge English Dictionary". *Cambridge Dictionary* (ஆங்கிலம்).
3. ↑  "meme noun". *Oxford Learner's Dictionaries* (ஆங்கிலம்).
4. ↑  Graham 2002
**மத்திய ஓமியோபதி மன்றம்** (*Central Council of Homeopathy*) என்பது இந்திய அரசின் ஆயுஷ் அமைச்சகத்தின் கீழ் உள்ள சட்டப்பூர்வமான அமைப்பாகும். இது 1973ஆம் ஆண்டில் இந்திய அரசால் அமைக்கப்பட்டது. இது இந்தியாவில் உயர்கல்வியைக் கண்காணிக்க உருவாக்கப்பட்ட பல்கலைக்கழக மானியக் குழுவின் (யுஜிசி) நிபுணத்துவ மன்றங்களில் ஒன்றாகும். ஓமியோபதி கல்வித் தகுதி வழங்கப் படிப்புகளை நடத்த விரும்பும் எந்தவொரு நிறுவனமும் இந்த மன்றத்திடம் விண்ணப்பிக்க வேண்டும், இது ஓமியோபதிப் பாடத்திட்டத்தைப் பரிந்துரைப்பதுடன் ஓமியோபதி தொடர்பான மத்திய பதிவேடுகளைப் பராமரிக்கிறது.

வரலாறு
------

*மத்திய ஓமியோபதி மன்றச் சட்டம் 1973, (சட்டம் 59)*இன் கீழ் அமைக்கப்பட்ட நிறுவனம். ஓமியோபதியில் பட்டம் அல்லது பட்டயப் படிப்பினை வழங்கும் இந்தியாவில் உள்ள எந்தவொரு பல்கலைக்கழகமும் அல்லது இதே போன்ற நிறுவனமும் மேலே குறிப்பிட்டுள்ள சட்டத்தின் அட்டவணைகளின் கீழ் பட்டியலிடப்படுவது மட்டுமின்றி, மத்திய ஓமியோபதி மன்றத்தின் ஒப்புதல் பெற்றால்தான் நிறுவனத்தினை நடத்த இயலும். மத்திய ஓமியோபதி மன்றம் குறிப்பிட்ட பாடத்திட்டத்தை வரையறுக்கிறது. இந்தியாவில் உள்ள அனைத்து ஓமியோபதி மருத்துவர்களின் மைய பதிவேட்டைப் பராமரிக்கின்றது. இதைத்தவிர, ஓமியோபதி கற்பித்தல் நிறுவனங்களால் பராமரிக்கப்பட வேண்டிய பதிவுகளை அறிவிக்கிறது.

2007ஆம் ஆண்டில், இந்திய சுகாதாரம் மற்றும் குடும்ப நலத்துறை அமைச்சகம் மருத்துவ நிறுவனங்களுக்கான "குறைந்தபட்ச தரங்களை நிர்ணயிப்பதற்காக" 'மருத்துவ நிறுவனங்களுக்கான தேசிய மன்றம்' அமைத்தது. மத்திய ஒமியோபதி மன்ற பிரதிநிதி இந்த தேசிய மன்றத்தின் முறையான உறுப்பினராகவும் உள்ளார்.

இந்திய அரசின் ஆயுஷ் அமைச்சகத்தின்18.05.2018 தேதியிட்ட அரசிதழ் அறிவிப்பு எண் R-13040/61/2017-HD (தொழில்நுட்பம்), எச்.சி.சி சட்டம், 1973இன் கீழ், அதிகாரங்களைப் பயன்படுத்துவதற்கும், மன்றத்தின் செயல்பாடுகளைச் செய்வதற்கும் ஸ்ரீ நிலஞ்சன் சன்யால் தலைமையில் ஆளுமைக் குழு நியமிக்கப்பட்டது.

இளங்கலை ஓமியோபதி மருத்துவம் மற்றும் அறுவை சிகிச்சை
--------------------------------------------------

மத்திய ஓமியோபதி மன்றம், இளங்கலை ஓமியோபதி மருத்துவம் மற்றும் அறுவை சிகிச்சை (பி.எச்.எம்.எஸ்) பட்டப் படிப்பினை ஒழுங்குபடுத்துகிறது. இந்த படிப்பானது ஒரு வருட உள்ளகப் பயிற்சி உட்பட ஐந்தரை வருடத்திற்குப் பிறகு வழங்கப்படும் பட்டப் படிப்பு இதுவாகும்.

மேற்கோள்கள்
-----------

1. ↑  வார்ப்புரு:Official Website
2. ↑  "Professional Councils". University Grants Commission (UGC) website. 2010-01-06 அன்று மூலம் பரணிடப்பட்டது.
3. 1 2  "Education Plus: Homeopathy". *தி இந்து*. Mar 22, 2005. Archived from the original on மே 29, 2006. .
4. ↑  "Homeopathy not attractive among medical aspirants". *தி இந்து*. September 12, 2005. Archived from the original on ஏப்ரல் 18, 2009. .
5. ↑  "National council for clinical establishments". *தி இந்து*. Apr 18, 2007. Archived from the original on மே 1, 2007. .
6. ↑  Mandhani, Apoorva (August 8, 2017). "Gujarat HC Quashes Rules Permitting Common Counselling By State For Management Quota Seats In Ayurveda Colleges [Read Judgment"]. Live Law. .

வெளி இணைப்புகள்
---------------

* மத்திய ஓமியோபதி மன்றம், அதிகாரப்பூர்வ வலைத்தளம்
**மத்தியகிழக்கு சுவாச நோய்க்குறி** (அ)**மெர்ஸ் நோய்** (*Middle East respiratory syndrome*, *MERS*) என்பது புதிதாகக் கண்டறியப்பட்ட ஒருவகை கொனோரா (MERS-CoV) வகைத் தீநுண்மங்களால் ஏற்படுத்தப்படும் சுவாசத் தொற்று நோயாகும். இவ்வகை நோயால் தாக்கப்பட்டவர்களுக்கு காய்ச்சல், நுரையீரல் ஒவ்வாமை மற்றும் சிறுநீரகம் செயல் இழப்பு போன்ற அறிகுறிகள் தென்பட்டு உயிரிழப்பும் ஏற்படுகிறது..

இத்தீநுண்மங்கள் வௌவால்களில் இருந்து வந்திருக்கலாம் எனக் கூறப்படுகின்றது. ஒட்டகங்களிலும் இத்தகைய தீநுண்மங்களுக்கான நுண்ணுயிர் எதிர்ப்பிகள்கள் காணப்பட்டதாக அறியப்பட்டுள்ளது. ஒட்டகங்கள் மூலம் பரவும் இந்த ஆட்கொல்லி நோய்க்கான வைரஸ் கிருமிகள் கடந்த ஒன்றரை ஆண்டுக்கு முன்பு சவுதி அரேபியாவில் கண்டறியப்பட்டது.. ஆயினும் நோய்த்தாக்கத்திற்குட்பட்ட ஒட்டகங்கள் கண்டுபிடிக்கப்படவில்லை.

தற்போது தென் கொரியாவில் இந்நோயினால் தாக்கப்பட்டு பத்துக்கும் மேற்பட்டவர்கள் இறந்துள்ளனர். 147 நபர்களுக்கு இந்நோயின் அறிகுறி காணப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-04-30 அன்று மூலம் பரணிடப்பட்டது. 2014-04-27 அன்று பார்க்கப்பட்டது.
2. ↑
3. ↑  Mers South Korea: WHO says more cases anticipated

வெளி இணைப்புகள்
---------------

* 
* 
* சௌதி அரேபியாவில் மெர்ஸ் நோய்க்கு ஐந்து பேர் பலி பரணிடப்பட்டது 2014-05-16 at the வந்தவழி இயந்திரம்
* மத்தியகிழக்கு சுவாச நோய்க்குறி பரணிடப்பட்டது 2014-06-06 at the வந்தவழி இயந்திரம் (ஆங்கில மொழியில்)
தொல்காப்பியர் சொற்களை மொழிநிலையில் மூன்றாகப் பகுத்துக் காட்டுகிறார். ஓரெழுத்தொருமொழி, ஈரெழுத்தொருமொழி, இரண்டிறந்து இசைக்கும் தொடர்மொழி என்பன அந்த 3 பாகுபாடுகள். 

தொடர்மொழி என்பது இரண்டு மாத்திரைகளுக்கு மேல் ஒலிக்கும் சொல். 

தொல்காப்பியர் னகரத்தில் முடியும் அஃறிணைப் பெயர்ச் சொற்களை இந்த நூற்பாவில் வரையறை செய்கிறார் என்பதை நினைவில் கொள்ளவேண்டும்.

நூற்பா
------

மகரத் தொடர்மொழி மயங்குதல் வரைந்த  

னகரத் தொடர்மொழி ஒன்பஃது என்ப  

புகர் அறக் கிளந்த அஃறிணை மேன (தொல்காப்பியம் 1-2-49)
மகர இறுதி அஃறிணைப் பெயரின்  

னகரமோடு உறழா நடப்பன உளவே (நன்னூல் 121)

மயங்கும் மகரம்
--------------

பொதுவாக ம் எழுத்தில் முடியும் சொல் ன் என்னும் எழுத்தாக உயிரெழுத்தோடு இணையும்போது மாறும்.  

அகம் குன்றி - திருக்குறள் 277
அகம் தூய்மை - திருக்குறள் 298
அகன் அமர்ந்து செய்யாள் உறையும் - திருக்குறள் 92

மகரமொடு மயங்கா னகரத் தொடர்மொழி
------------------------------

இப்படி ம், ன் மயங்காத அஃறிணைப்பெயர் ஒன்பது எனத் தொல்காப்பியர் வரையறை செய்கிறார். (மொழிமரபு கடைசி-நூற்பா)

உரையாசிரியர்கள் எடுத்துக்காட்டு
-------------------------------

இந்த நூற்பாவுக்கு உரையாசிரியர்கள் எடுத்துக்காட்டு தருகின்றனர்.

தொடர்மொழியைத் தொல்காப்பியர் 'இரண்டு இறந்து இசைக்கும் தொடர்மொழி' என்று விளக்கத்தோடு குறிப்பிடுகிறார். இரண்டு மாத்திரையின் மிக்கு ஒலிப்பது என்பது இதன் வெளிப்படையான பொருள். தொல்காப்பிய உரையாசிரியர் இளம்பூரணர் தரும் எடுத்துக்காட்டுகள் அனைத்தும் ஓரசைச் சொற்கள். வட்டம் என்னும் சொல் வட்டன் என்று வராது என்று எடுத்துக்காட்டு தரும் உரை இங்கு வேண்டாத ஒன்று. (நச்சினார்க்கினியார், மயிலைநாதர்)

* இளம்பூரணர் எடுத்துக்காட்டு

அழன், உகின், கடான், குயின், செகின், பயின், புழன், வயான், விழன்,
* நச்சினார்க்கினியார் விளக்கம்

அழன், எகின், கடான், குயின், செகின், பயின், புழன், வயான், விழன்,
* மயிலைநாதர் நன்னூல் நூற்பாவுக்கு விளக்கம்

பலியன், வலியன், கயான், அலவன், கலவன், கலுழன், மறையன், செகிலன்
இவை நிரை வாய்பாடு கொண்டவை அன்றேனும் சொல்லை அறியும்பொருட்டு இங்குத் தரப்படுகின்றன.

சொல்லும் பொருளும்
-----------------

| சொல் | பொருள் |
| --- | --- |
| அழன் | 'அழன்ற' = நல்லியக்கோடன் தேரோர்க்கு நிழன்ற கோலையும், தேரோர்க்கு அழன்ற வேலையும் உடையவனாம். {சிறுபாணாற்றுப்படை 234) இதனால் 'அழன்' என்பது எரி மூட்ட உதவும் தீப்பிழம்பு என்பது புலனாகிறது. |
| உகின் | உகுக்கும் கழிவுநீர்ச் சாய்க்கடை |
| எகின் | புளியமரத்தைக் குறிக்கும்போது 'எகினங்கோடு' என மெல்லெழுத்து மிகும். (தொல்காப்பியம் புள்ளிமயங்கியல் னகர-ஈறு)
அன்னப் பறவையைக் குறிக்கும்போது 'எகினக்கால்' என வல்லெழுத்து மிகும். (தொல்காப்பியம் புள்ளிமயங்கியல் னகர-ஈறு) |
| கடான் | சீம்பாலைக் காய்ச்சிச் செய்யப்படும் கடம்பு. |
| குயின் | மேகத்தைக் குறிக்கும்போது 'குயின்குழாம்' என இயல்பாகும். (தொல்காப்பியம் புள்ளிமயங்கியல் னகர-ஈறு) |
| செகின் | உயிர் செகுக்கும் நஞ்சு |
| பயின் | அரக்கு (அகநானூறு 1) |
| புழன் | அடுப்பு ஊத உதவும் புழை உள்ள ஊதுகுழல். |
| வயான் | தூக்கும் பல்லாக்கு. இளம்பூதி என்னும் மறையவன் 'வயனங்கோட்டில்' வந்தான் (மணிமேகலை 13-15) 
வையம் என்பது உருள்தேர். வயான் என்பது தூக்குதேர், இது தொங்குவதால் தூங்குதேர் என்றும் கூறப்படும்.  |
| விழன் | இச்சொல் இக்காலத்தில் 'விழல்' என்று வழங்கப்படுகிறது. 'விழலுக்கு இறைத்த நீர்' என்பர். விழல் என்பது நெல்லம்பயிரோடு சேர்ந்து வளரும் கோரைப்புல்லைக் குறிக்கும். |
கிண்ணவகைச் சிறுநீரேந்தி.
இடையில் மறைப்பு இல்லாமல் கிண்ணவகைச் சிறுநீரேந்திகள் வரிசையாகப் பொருத்தப்பட்டுள்ளன. நீரடிப்புக்காக உணர்கருவிகள் பொருத்தப்பட்டுள்ளன.
**சிறுநீரேந்தி** (urinal) என்பது சிறுநீர் கழிப்பதற்காக சிறப்பாக உருவாக்கப்பட்டது ஆகும். இது பொதுவாக ஆண்களாலேயே பயன்படுத்தப்படுகிறது. இதனால் இதை ஆண்களுக்கான பொதுக் கழிப்பறைகளிலேயே காண முடியும். சிறுநீரேந்திகளில் இரு வகைகள் உள்ளன. ஒன்று சுவர் வகை, மற்றது கிண்ண வகை. இரண்டுமே கழிவுநீர் அகற்றும் வசதிகளையும், தன்னியக்கமான அல்லது மனிதரால் இயக்கப்படும் நீரடிப்பு (flushing) வசதிகளையும் கொண்டன. 

கிண்ணவகைச் சிறுநீரேந்திகள் தனித்தனியாகச் சுவரில் பொருத்தப்படுகின்றன. ஒரு நேரத்தில் ஒருவர் மட்டுமே பயன்படுத்த முடியும். பல தேவைப்படுமிடத்துச் சுவரில் வரிசையாகக் கிண்ணங்கள் பொருத்தப்படும். இவற்றுக்கு இடையே பெரும்பாலும் சிறிய மறைப்புக்கள் பொருத்தப்படுவது உண்டு. சுவர் வகைச் சிறுநீரேந்திகள் ஒன்றுக்கு மேற்பட்டவர்கள் பயன்படுத்தும்படி அமைந்தவை. இரண்டு வகைச் சிறுநீரேந்திகளுமே நின்ற நிலையில் பயன்படுத்துவதற்கு ஏதுவாக வடிவமைக்கப்பட்டவை. 

பெருமளவினர் பயன்படுத்தக்கூடிய இடங்களில் மனிதரால் இயக்கப்படும் நீரடிப்பு வசதி போதுமானதல்ல. இதனால், தன்னியக்கமான நீரடிப்பு வசதிகள் பொருத்தப்படுவது விரும்பப்படுகிறது. இதிலும் பொறிமுறையாக இயங்கும் சாதனங்களும், மின்னணுவியல் அடிப்படையில் இயங்கும் நீரடிப்பு வசதிகளும் உள்ளன. முதல் முறையில் ஒரு தொகுதி சிறுநீரேந்திகளுக்குப் பொதுவாக ஒரு சிறிய நீர்த்தாங்கி இருக்கும். ஒரு குறிப்பிட்ட வேகத்தில் இதற்குள் நீர் நிரம்பும்படி அமைக்கப்பட்டிருக்கும். நீர் குறிப்பிட்ட அளவுக்கு நிரம்பியதும், நீரிறக்கி முறையில் தன்னியக்கமாகவே சிறுநீரேந்திகள் நீரினால் அலசப்படும். இம்முறையில் சிறுநீரேந்திகள் பயன்படுத்தப்பட்டாலும் இல்லாவிட்டாலும், குறிப்பிட்ட நேர இடைவெளிகளில் நீரடிக்கப்படும். மின்னணு முறையில் ஒவ்வொரு சிறுநீரேந்திக்கும் மேல், மனிதருடைய மார்பளவு உயரத்தில் உணர்கருவி ஒன்று பொருத்தப்பட்டிருக்கும். ஒருவர் பயன்படுத்தியபின் வெளியேறியதும் அதை உணரும் கருவி சமிக்ஞை கொடுக்க, குறிப்பிட்ட சிறுநீரேந்திக்கு மட்டும் நீரடிப்பு நடைபெறும்.
கணிதத்தில், சிறப்பாக கண கோட்பாட்டில், தொடா்ச்சியான சாா்பு என்பது எல்லை நிலைகளில்  அனுமானித்த மதிப்புகளை  முந்தைய நிலைகளில் எல்லைகளாகக் கொண்ட வரிசை எண்களின் தொடா்வரிசையாகும். சொல்லப் போனால்,   γ என்பதை வரிசை எண் என்க, மற்றும் {\displaystyle s:=\langle s\_{\alpha }|\alpha <\gamma \rangle } என்பது γ- வரிசைகளின் தொடா்வரிசையாகும் எனில் எல்லா எல்லை வரிசை β < γ விலும் s தொடா்ச்சியான சாா்பு ஆகும்.

{\displaystyle s\_{\beta }=\limsup\{s\_{\alpha }:\alpha <\beta \}=\inf\{\sup\{s\_{\alpha }:\delta \leq \alpha <\beta \}:\delta <\beta \}\,}
மேலும்

{\displaystyle s\_{\beta }=\liminf\{s\_{\alpha }:\alpha <\beta \}=\sup\{\inf\{s\_{\alpha }:\delta \leq \alpha <\beta \}:\delta <\beta \}\,.}
மாற்றுமுறையில், s ஒரு தொடா்ச்சியான சாா்பு எனில் s: γ → வரிசை பரப்புருவில் அமைந்த கணங்களை  கொண்ட ஆட்களம் ,தொடா்ச்சியான சாா்பு ஆகும். இந்த தொடா்ச்சியான சாா்புகள் பெரும்பாலும் துணை இறுதிமைகள் மற்றும் தலையாய எண்களில் பயன்படுத்தப்படுகிறது.

இயல்நிலை சாா்பு என்பது தொடா்ச்சியான மற்றும் ஓரியல்புச் சாா்பு ஆகும்.

மேற்கோள்கள்
-----------

* Thomas Jech. *Set Theory*, 3rd millennium ed. 2002, Springer Monographs in Mathematics,Springer, ISBN 3-540-44085-23-540-44085-2
சிறுநீர் கழிக்கும் சிறுவனைச் சித்தரிக்கிறது. 
**சிறுநீர்க் கழிப்பு** (Urination) என்பது சிறுநீர்ப்பை யிலிருந்து சிறுநீர் வடிகுழாய் மூலம் சிறுநீர் வெளியேறுவதைக் குறிக்கும். இது சிறுநீர்த்தொகுதியின் கழிவு வெளியேற்ற முறை ஆகும். இது மருத்துவ முறையில் **சிறுநீர்கழிப்பு,** **வெளியேற்றம்,** அல்லது சில நேரங்களில் அரிதாகக் கழிப்பு எனப்படுகிறது, மேலும் பேச்சு வழக்கில் இது ஒன்றுக்குப் போதல், பெய்தல், மூத்திரம் கழித்தல் எனப் பல்வேறு பெயர்களால் அறியப்படுகிறது.

ஆரோக்கியமான மனிதர்கள் மற்றும் பல விலங்குகளுக்கு சிறுநீர்க் கழித்தல் என்பது தன்னார்வக் கட்டுப்பாட்டின் கீழ் உள்ளது. மழலைகள் சில வயது முதிர்ந்தோர், நரம்பியல் ரீதியாகப் பாதிப்பு உள்ளவர்கள் ஆகியோருக்கு சிறுநீர்க்கழித்தல் என்பது ஒரு அனிச்சைச் செயலாக நடைபெறும். வயது முதிர்ந்த மனிதர்கள் நாளொன்றுக்கு ஏழு தடவை சிறுநீர் கழிப்பது வழக்கமானதாகும்.

சில விலங்குகளில், கூடுதலாகக் கழிவுப்பொருட்களை வெளியேற்றுவது அல்லது சிறுநீர் கழித்தல் என்பது அதன் எல்லைகளைத் தீர்மானிப்பதாக இருக்கலாம். அல்லது கீழ்ப்படிதலை வெளிப்படுத்தலாம். அல்லது தனது இணைக்காகவும் இருக்கலாம். உடலியல் ரீதியாக, சிறுநீர்க் கழித்தல் மைய நரம்பு மண்டலம், தன்னியக்க நரம்பு மண்டலம், உடற்காப்பு நரம்பு மண்டலம் ஆகியவற்றினிடையே உள்ள ஒருங்கிணைப்பால் நிகழ்கிறது. பான்டின் சிறுநீர் மையம், பெரிக்யூக்யூக்டல் சாம்பல் மற்றும் பெருமூளைப் புறணி ஆகியவை உள்ளிட்ட மூளை மையங்கள் சிறுநீர்க்கழித்தலைக் கட்டுப்படுத்துகின்றன. நஞ்சுக்கொடிசார் பாலூட்டிகளில் சிறுநீரானது ஆண்குறி அல்லது யோனியில் உள்ள திறப்பு மூலம் வெளியேற்றப்படுகிறது. :38,364

சிறுநீர்ப்பை உட்புறத் தோற்றம்
சிறுநீர் கழிப்பதில் முக்கியப் பங்கு வகிக்கும் உறுப்புகள், சிறுநீர்ப்பை மற்றும் சிறுநீர்வழி ஆகும். டெட்ரூசர் என அறியப்படுகிற மென்மையான சிறுநீர்ப்பை தசையானது லும்பார் தண்டுவட நரம்பிழைகளிலிருந்து வரும் சிம்பதெடிக் நரம்புமண்டல இழைகள் மற்றும் திருவெலும்பு முள்ளந்தண்டிலிருந்து வரும் பாரா சிம்பதெடிக் இழைகள் ஆகியற்றுடன் இணைக்கப்பட்டுள்ளது]]. இடுப்பெலும்பு நரம்புகளில் உள்ள நரம்பிழைகள் வழியே சிறுநீர்ப்பையில் சிறுநீர் உட்செல்கிறது. சிறுநீர்ப்பைக்குச் செல்லும் பாராசிம்பதடிக் நரம்பிழைகள் இந்த நரம்பின் வழியேதான் பயணிக்கிறது. இவையே சிறுநீர் வெளியேறக் காரணமான தூண்டுதலை உருவாக்குகின்றன. ஆண் அல்லது பெண்ணின் சிறுநீர்வழியானது தண்டுவடத்திலிருந்து புறப்படும் சோமாட்டிக் நரம்புகளால் சூழப்பட்டதாகும்.

மேற்கோள்கள்
-----------

1. ↑  "Diagnosis and Treatment of Overactive Bladder (Non-Neurogenic) in Adults: AUA/SUFU Guideline" (PDF). 2014. 26 ஏப்ரல் 2015 அன்று மூலம் (PDF) பரணிடப்பட்டது. 1 June 2015 அன்று பார்க்கப்பட்டது.
2. ↑  Marvalee H. Wake (15 September 1992). *Hyman's Comparative Vertebrate Anatomy*. University of Chicago Press. பக். 583. பன்னாட்டுத் தரப்புத்தக எண்:978-0-226-87013-7.. பார்த்த நாள்: 6 May 2013.
3. ↑  Roughgarden. *Evolution's Rainbow: Diversity, Gender, and Sexuality in Nature and People*. University of California Press. பன்னாட்டுத் தரப்புத்தக எண்:978-0-520-24073-5.. பார்த்த நாள்: 17 October 2013.
4. ↑  Wennemer, D.O. Heidi K. (7 July 2008). "Urinary Incontinence – Part 2". United States Department of Veterans Affairs. 25 September 2008 அன்று மூலம் பரணிடப்பட்டது. 24 March 2013 அன்று பார்க்கப்பட்டது.
5. ↑   *Serotoninergic, noradrenergic, and peptidergic innervation of Onuf's nucleus of normal and transected spinal cords of baboons (Papio papio)*. (subscription required)
**அரிசரண் சிங் பிரார்** (*Harcharan Singh Brar*, சனவரி 21, 1919 – செப்டம்பர் 6, 2009) பஞ்சாபைச் சேர்ந்த காங்கிரசு அரசியல்வாதி ஆவார். இவர் பஞ்சாபின் 13 ஆவது முதலமைச்சராக ஆகத்து 31, 1995 முதல் நவம்பர் 21, 1996 வரை பொறுப்பில் இருந்தார். கொலைசெய்யப்பட்ட முந்தைய முதலமைச்சர் பியான்ட் சிங்கை அடுத்து பதவியேற்றார்.

தனி வாழ்க்கை
------------

பிரார் சனவரி 21, 1919 அன்று தேசிய நெடுஞ்சாலை 16 இல் முக்த்சர் சாகிபிற்கும் கோட் கபூராவிற்கும் இடையிலுள்ள சிற்றூர் *சராய் நாகா*வில் பிறந்தார்.இவரது தந்தை பல்வந்த் சிங் ஆகும். இலாகூரிலுள்ள அரசுக் கல்லூரியில் பட்டப்படிப்பை முடித்தார். குர்பிந்தர் கவுர் பிராரை திருமணம் புரிந்துள்ளார். இருவருக்கும் கன்வர்ஜித் சிங் பிரார் என்ற மகனும் கன்வல்ஜித் கவுர் என்ற மகளும் உள்ளனர். இவர் தற்சமயம் முக்த்சர் தொகுதி சட்டப்பேரவை உறுப்பினராக உள்ளார்.

அரசியல் வாழ்க்கை
----------------

பிரார் பஞ்சாப் விதான் சபாவிற்கு ஐந்து முறை தேர்ந்தெடுக்கப்பட்டார்: 1960-62இல் முக்த்சரிலிருந்து, 1962-67 மற்றும் 1992–97 தேர்தல்களில் மீளவும், 1967-72 கிதர்பகாவிலிருந்து, 1969-74இல் கோட்கபூராவிலிருந்து தேர்ந்தெடுக்கப்பட்டார். பெப்ரவரி 1977இலிருந்து செப்டம்பர் 1977 வரை ஒடிசாவின் ஆளுநராகவும் செப்டம்பர் 24, 1977 முதல் திசம்பர் 9, 1979 வரை அரியானா ஆளுநராகவும் பணியாற்றினார். சண்டிகரில் பஞ்சாப் & அரியானா தலைமைச்செயலகங்களுக்கு வெளியே தானுந்தில் குண்டு வீசப்பட்டு முதலமைச்சர் பியான்ட் சிங் கொலை செய்யப்பட்டதை அடுத்து ஆகத்து 31, 1995 இல் பஞ்சாபு முதலமைச்சராகப் பொறுப்பேற்றார். தமது ஆட்சிக்காலத்தில் பரீத்கோட் மாவட்டத்திலிருந்து பிரித்து முக்த்சர், மோகா மாவட்டங்களை புதியதாக உருவாக்கினார். இதைத் தவிர இவர் நீர்ப்பாசனம், ஆற்றல் துறை அமைச்சராகவும் உடல்நலம் மற்றும் குடும்ப நல அமைச்சராகவும் பணியாற்றியுள்ளார்.

இறப்பு
------

நீண்டநாள் நோய்வாய்ப்பட்டிருந்த பிரார் செப்டம்பர் 6, 2009 இல் தமது சிற்றூரான சராய் நாகாவில், 90 ஆவது அகவையில் இயற்கை எய்தினார்.

மேற்சான்றுகள்
-------------

1. ↑  "Muktsar MLA Sunny Brar dead; cremation today". Hindustan Times. 2013-09-12 அன்று மூலம் பரணிடப்பட்டது. 2013-08-08 அன்று பார்க்கப்பட்டது. Unknown parameter `|=` ignored (உதவி)
2. ↑
3. 1 2 3  Former Haryana governor Harcharan Singh Brar dead
4. ↑  Mr. Brar cremated with full State Honour’s at his native village

| * பா
* உ
* தொ
அரியானா மாநில ஆளுநர்கள் |
| --- |
| 
* தர்ம வீரா
* பிரேந்திர நாராயண் சக்கரவர்த்தி
* ரஞ்சித் சிங் நரூலா
* ஜெய்சுக்லால் காதி
* அரிசரண் சிங் பிரார்
* சுர்சித் சிங் சந்தவாலியா
* கன்பத்ராவ் தேவ்ஜி தபசே
* சை. மு. உ. பர்னி
* ஹரி ஆனந்த் பராரி
* தானிக் லால் மண்டல்
* மகாவீர் பிரசாத்
* பாபு பரமானந்து
* ஓம் பிரகாசு வர்மா
* ஏ. ஆர். கிட்வாய்
* ஜகன்னாத் பகாடியா
* காப்தன் சிங் சோலங்கி
* சத்யதேவ் நாராயணன் ஆர்யா
* பண்டாரு தத்தாத்திரேயா

 |
**தென் திராவிட மொழிகள்** என்பது திராவிட மொழிக் குடும்பத்தின் உட்பிரிவு ஆகும். இதில் 85-ற்கும் மேற்பட்ட திராவிட மொழிகள் உள்ளன. உலக மொழி குடும்பத்தில் 47 மொழிகள் இந்த உட்பிரிவுகளில் இருக்கிறது. தென் திராவிட மொழிகள் பெரும்பாலும் இந்தியாவில் தான் அதிகமாகப் பேசப்படுகின்றது. இருப்பினும் 2007 கணக்கின்படி இலங்கையில் தமிழ் மொழி பேசுபவர்களின் எண்ணிக்கை 3,770,000. மற்ற நாடுகளில் குடியேரிய மக்களில் சிலரும் தென் திராவிட மொழிகளைப் பேசுகிறார்கள். குறிப்பாக தமிழ் மொழி பேசுபவர்கள் மலேசியா, சிங்கப்பூர், கனடா போன்ற நாடுகளில் வசிக்கிறார்கள். மலையாள மொழி பேசுபவர்கள் ஐக்கிய நாடுகள் மற்றும் அமெரிக்காவில் வசிக்கிறார்கள்.

  

* 15,000 க்கு மேல் பேசும் மக்கள் உள்ள மொழிகள்: (1997)
	+ தமிழ் - 65,675,200
	+ மலையாளம் - 35,893,990
	+ கன்னடம் - 35,327,600
	+ துளு - 1,950,000
	+ எருக்கூலம் - 300,000

* 15,000 க்கு மேல் பேசும் மக்கள் உள்ள மொழிகள்: (2001)
	+ படஹா - 245,000
	+ கொடவா - 241,000

* 15,000 க்கு மேல் பேசும் மக்கள் உள்ள மொழிகள்: (2003)
	+ இருளர் - 200,000

* 15,000 க்கு மேல் பேசும் மக்கள் உள்ள மொழிகள்: (2007)
	+ கைக்காடி - 26,000
	+ சென்சு - 23,694
	+ கனிக்கரன் - 19,000
**மத்திய அமெரிக்க எரிமலை பகுதி** 
மத்திய அமெரிக்க எரிமலை பகுதி (பெரும்பாலும் CAVA என சுருக்கமாக அழைக்கப்படுகிறது) எரிமலைகளின் ஒரு சங்கிலி ஆகும். இது மத்திய அமெரிக்க நடுநிலத்தின் பசிபிக் கடற்கரையோரம், குவாத்தமாலா, எல் சால்வடோர், ஒண்டுராசு, நிக்கராகுவா, கோஸ்ட்டா ரிக்கா, மற்றும் வடக்கு பனாமா வரை 1,500 கிலோமீட்டர் (930 மைல்) நீளமுடையது இந்த எரிமலை தோடர். இது கரிபியேட் தட்டின் மேற்கு எல்லையிலுள்ள ஒரு சுறுசுறுப்பான இயங்கு எரிமலை மண்டலத்தால் உருவாக்கப்பட்டது ஆகும்.

குறிப்புகள்
-----------

* García, 2007: 13
* Rose *et al.* (1999:2) mention an arc length of 1,100 km.

மேற்கோள்கள்
-----------

Alvarez-Gómez, José A.; Paul T. Meijer; José J. Martinaz; Ramón Capote (2008). "Constraints from finite element modelling on the active tectonics of northern Central America and the Middle America Trench" (pdf). *Tectonics* (American Geophysical Union) **27** (1008): TC1008. doi:10.1029/2007TC002162. Bibcode: 2008Tecto..27.1008A.. பார்த்த நாள்: 2008-08-04. 

García Quintero, Janett Josefina (2007) (in Spanish) (pdf). *Geometría, sismicidad y deformación de la placa de Cosos subducida (tesis)*. Mexico, D.F.: Centro de Geociencias, UNAM. . 
Mann, Paul; Robert D. Rogers; Lisa Gahagan (2007). "Overview of plate tectonic history and its unresolved tectonic problems". in Bundschuh, Jochen & Guillermo E. Alvarado (Eds). *Central America: Geology, Resources and Hazards*. Taylor & Francis. பக். 205–241. பன்னாட்டுத் தரப்புத்தக எண்:978-0-415-41647-4. Archived from the original on 2013-06-12. . 
Melían, G.; I. Galindo; P. A. Hernández; N. M. Pérez; M. Fernández; G. Alvarado; W. Strauch; F. Barahona *et al*. (2005). "Subduction process and diffuse CO2 degassing rates along Central America volcanic arc". *Geophysical Research Abstracts* (European Geosciences Union) **7**. பன்னாட்டுத் தர தொடர் எண்:1607-7962. . 
Rose, W.I.; Conway, F.M.; Pullinger, C.R.; Deino, A.; McIntosh, W.C. (1999). "An improved age framework for late Quaternary silicic eruptions in northern Central America" (pdf). *Bull Volcanol* (Springer-Verlag) **61** (61): 106–120. doi:10.1007/s004450050266. Bibcode: 1999BVol...61..106R.. பார்த்த நாள்: 2010-08-15.
**சிறுநீர்க்குழல் உள்நோக்கல்** *(Ureteroscopy)* என்பது சிறுநீர்க்குழலின் மேல் பகுதியைப் பற்றிய ஒரு பரிசோதனையாகும். சிறுநீர்க்குழல் உள்நோக்கி கருவியைக் கொண்டு இப்பரிசோதனை செய்யப்படுகிறது. சிறுநீர் வடிகுழாய் அல்லது சிறுநீர்ப் புறவழி மற்றும் சிறுநீர்ப்பை வழியாக நேரடியாக சிறுநீர்க்குழலுக்குள் இக்கருவி செலுத்தப்பட்டு பரிசோதனை மேற்கொள்ளப்படுகிறது. சிறுநீரக கற்கள் மற்றும் மேல் சிறுநீர் பாதையில் சிறுநீரகப் புற்றுநோய் போன்ற கோளாறுகளை கண்டறிந்து சிகிச்சையளிக்க இந்த செயல்முறை பயனுள்ளதாக இருக்கும். சிறுநீர்ப்பை அல்லது கீழ் சிறுநீர்க்குழாயில் உள்ள சிறிய கற்களை ஒரே துண்டாக அகற்றலாம். அதே நேரத்தில் பெரிய சிறுநீரகக் கற்களை சிறிய சிறிய துண்டுகளாக உடைத்த பின்னரே அகற்ற முடியும். 

நோயாளியை மயக்கநிலைக்கு கொண்டு சென்ற பிறகே சிறுநீர்க்குழல் உள்நோக்கல் பரிசோதனையை மேற்கொள்வார்கள். மயக்கநிலையில் உள்ள நோயாளிக்கு ஒரு நெகிழ்வான, அரை-கடினமான அல்லது கடினமான கருவியைக் கொண்டு இப்பரிசோதனை நடைபெறுகிறது. சில குறிப்பிட்ட சந்தர்ப்பங்களில் பரிசோதனைக்குப் பிறகு உடனடியாக நோயாளி வீட்டிற்குச் செல்ல முடியும்.

சிறுநீரகக்குழி உள்நோக்கலுக்கான சிறுநீர்க்குழல் உள்நோக்கி சிறுநீரக இடுப்புக்குழியின் அனைத்து வழிகளையும் நோக்கும் வசதியுடன் வடிவமைக்கப்பட்டுள்ளது. எனவே இதன் மூலம் சிறுநீரகத்தின் முழு வடிகால் அமைப்பையும் காட்சிப்படுத்தவும் முடியும். சிறுநீர்க்குழல் உள்நோக்கி கருவியில் சிறப்பு வடிவமைப்பாக அமைக்கப்பட்டுள்ள குமிழ்வழியில் லேசர் இழைகளைச் செலுத்தி சிறுநீரகக் கற்களை துண்டுகளாக உடைக்க முடியும். உடைக்கப்பட்ட கற்கள் பின்னர் மைக்ரோ அல்லது நுண்கூடைகள் மூலமாக நீக்கப்படுகின்றன. 2 செ.மீ அளவுள்ள சிறுநீரக கற்களை சிறுநீரகக்குழி உள்நோக்கல் மூலம் அகற்றி சிகிச்சையளிக்க முடியும்.

மேற்கோள்கள்
-----------

1. 1 2  Doizi, Steeve; Traxer, Olivier (February 2018). "Flexible ureteroscopy: technique, tips and tricks". *Urolithiasis* **46** (1): 47–58. doi:10.1007/s00240-017-1030-x. பன்னாட்டுத் தர தொடர் எண்:2194-7236. பப்மெட்:29222575. .
2. ↑  Ureteropyeloscopy. Baylor College of Medicine. 2018 [accessed 2018 Mar 5].
3. 1 2 3  Laser Stone Surgery using Flexible Pyeloscopy at Kidney Stone Clinic, Dr. Raymond Ko. Retrieved September 2011

புற இணைப்புகள்
--------------

* International Kidney Stone Institute பரணிடப்பட்டது 2019-05-13 at the வந்தவழி இயந்திரம்
* Ureteroscopy on eMedicine
**சிறிகௌரி சாவந்த்** *அல்லது* **கவுரி சாவந்த்** இந்தியாவின் மும்பையைச் சேர்ந்த ஒரு திருநங்கை செயற்பாட்டாளராவர்.  திருநங்கைகள் மற்றும் எச்.ஐ.வி/எய்ட்ஸ் நோயால் பாதிக்கப்பட்டவர்களுக்கு உதவும் சகி சார் சௌகியின் இயக்குனராக பணியாற்றி வருகிறார்.  விக்ஸ் விளம்பரத்தில் நடித்துள்ள இவர்,    மகாராஷ்டிராவில் தேர்தல் ஆணையத்தின் நல்லெண்ண தூதராக நியமிக்கப்பட்டது குறிப்பிடத்தக்கது.

ஆரம்ப கால வாழ்க்கை
------------------

கணேஷ் என்ற ஆணாக மஹாராஷ்டிரத்தின் புனேயில் காவல் துறை அதிகாரியின் மகனாகப் பிறந்த சாவந்த், அங்கேயே வாழ்ந்துள்ளார். அவருக்கு ஏழு வயதாக இருந்தபோது அவரது தாயார் இறந்துவிட்ட காரணத்தினால், பாட்டியால் வளர்க்கப்பட்டுள்ளார், ஆனாலும் குடும்பத்தினருக்கு தொல்லையாக இருக்க வேண்டாமென எண்ணி, தனது பதினான்காம் வயதிலேயே வீட்டை விட்டு வெளியேறியுள்ளார்.

ஆக்டிவிசம்
----------

2000 ஆம் ஆண்டு, ***சகி சார் சௌகி*** என்ற அறக்கட்டளையை கவுரி நிறுவியுள்ளார்.இந்த தன்னார்வ தொண்டு நிறுவனம், பாதுகாப்பான உடலுறவை ஊக்குவிக்கிறது மேலும் திருநங்கைகளுக்கு உடல்நல மற்றும் மனநல ஆலோசனைகளை வழங்கி வருகிறது. 2014 ஆம் ஆண்டில், திருநங்கைகளின் தத்தெடுப்பு உரிமைக்காக இந்திய உச்ச நீதிமன்றத்தில் மனு தாக்கல் செய்த முதல் திருநங்கை ஆவார். உச்ச நீதிமன்றம் திருநங்கைகளை மூன்றாம் பாலினமாக அங்கீகரித்த தேசிய சட்ட சேவைகள் ஆணையத்தின் வழக்கில் கவுரியும் முக்கிய மனுதாரர். இவ்வாறு திருநங்கைகளின் பல்வேறு உரிமைகளுக்காக, சட்ட போராட்டங்களை நடத்தியுள்ளார்.2008ஆம் ஆண்டு காயத்ரி என்ற குழந்தையின் தாயார் எய்ட்ஸ் நோயால் இறந்ததையடுத்து, அவரை சட்டப்படி தத்தெடுத்துள்ளார்.

பொழுதுபோக்கு துறையில்
---------------------

2017 ஆம் ஆண்டு, விக்ஸ் விளம்பரத்தில் கவுரி மற்றும் அவரது வளர்ப்பு மகளின் கதையும் இடம்பெற்றது. இந்த விளம்பரம் விக்ஸ்ஸின் 'டச் ஆஃப் கேர்' என்ற பிரச்சாரத்தின் ஒரு பகுதியாக இருந்துள்ளது.

கவுரி சாவந்த்தின் கதாபாத்திரமாக,பிரபல நடிகை சுஷ்மிதா சென் நடித்துள்ள தளி(கைதட்டல்) என்ற வலைத்தொடர் 2023 ஆம் ஆண்டு, டிசம்பரில் வெளியானது.

மேற்கோள்கள்
-----------

1. ↑  "Gauri Sawant- How I became a Mother - Mumbai Mirror -". *Mumbai Mirror*. .
2. ↑  "Here Is The Real Life Story Of Transgender Activist Gauri Sawant Of Groundbreaking Vicks Ad". *The Indian Feed*. Archived from the original on 2018-04-21. .
3. 1 2  "How Activism, Adoption and an Ad Changed a Trans Woman's Life - The Wire". *The Wire*. 2018-04-21 அன்று பார்க்கப்பட்டது.
4. ↑  "The story of Gauri Sawant - A transgender mother". *www.timesnownews.com*.
5. ↑  "If something happens to me, I don't want her to return to the streets: Gauri Sawant". 9 April 2017.
6. ↑  "Maharashtra Transgender Activist Becomes Poll Panel's Goodwill Ambassador". *NDTV.com*. 2019-03-20. 2019-03-21 அன்று பார்க்கப்பட்டது.
7. 1 2  "Against All Odds: Activist Gauri Sawant Has Been Fighting For Transgender Rights All Her Life" (in en-US). 2017-05-30. .
8. ↑  YouTube- Gauri Suresh Sawant interview, TedX
9. ↑  "Who is Shreegauri Sawant, the transgender activist portrayed by Sushmita Sen in Taali?". *cnbctv18.com* (ஆங்கிலம்). 2022-10-06. 2022-10-07 அன்று பார்க்கப்பட்டது.
**தென் பசிபிக் பல்கலைக்கழகம்** (*University of the South Pacific*, **USP**) என்பது ஓசியானியாவின் பல நாடுகளில் வளாகங்களைக் கொண்டுள்ள ஒரு ஆய்வு சார் பொதுப் பல்கலைக்கழகம் ஆகும். இது பசிபிக் கலாசாரம், மற்றும் சுற்றுச்சூழல் ஆகியவற்றுக்கான பன்னாட்டு ஆய்வு மையம் ஆகும். இப்பல்கலைக்கழகத்தின் கல்வித் திட்டம் உலக அளவில் ஆங்கீகரிக்கப்பட்டதாகும். இங்கு பசிபிக் நாடுகளில் இருந்து மட்டுமல்லாமல் பல உலக நாடுகளில் இருந்தும் மாணவர்கள் கல்வி பயிலுகின்றனர். 1968 ஆம் ஆண்டில் ஆரம்பிக்கப்பட்ட இப்பல்கலைக்கழகம் பொதுநலவாயத்தின் கல்வித்திட்டத்துக்கமைய தனது கல்வியை வழங்குகின்றது. ஆத்திரேலியா, நியூசிலாந்துக்கு வெளியே உலக நாடுகளால் அங்கீகரிக்கப்பட்ட ஒரேயொரு ஓசியானியாப் பிராந்தியப் பல்கலைக்கழகம் இதுவாதும். இது ஓசியானாவின் குக் தீவுகள், பிஜி, கிரிபட்டி, மார்சல் தீவுகள், நவூரு, நியுவே, சமோவா, சொலமன் தீவுகள், டோக்கெலாவ், தொங்கா, துவாலு, வனுவாட்டு ஆகிய 12 நாட்டு அரசுகளுக்குச் சொந்தமானது. இதன் தலைமை வளாகம் பிஜி நாட்டில் அமைந்துள்ளது.

குறிப்புகள்
-----------

வெளி இணைப்புகள்
---------------

* அதிகாரபூர்வ இணையத்தளம் பரணிடப்பட்டது 2021-02-19 at the வந்தவழி இயந்திரம்
நிலவின் உள்கட்டமைப்புOlivine basalt collected by Apollo 15.
**நிலவின் உள்பகுதி** *(Internal structure of moon)* சராசரியாக 3346.4 கி.கி/மீ2 அடர்த்தியைக் கொண்ட ஒரு மாறுபட்ட அமைப்பு ஆகும். புவி வேதியியல் ரீதியிலான கடினமான பாறைகளால் ஆன மேலோடு, மேலோட்டுக்குக் கீழே மேன்டில் எனப்படும் மூடகம் மற்றும் கோள் உள்ளகம் ஆகிய பகுதிகளால் இது உருவாகியுள்ளது. 4.5 மில்லியனுக்கும் அதிகமான ஆண்டுகளுக்கு முன்பு அதன் உருவாக்கம் முடிந்தவுடன், மாக்மா கடலின் படிகமயமாக்கலின் விளைவாக இந்த அமைப்பு உருவானதாக நம்பப்படுகிறது. நிலவின் வெளிப்புறத்தை அகற்றுவதற்கு தேவையான ஆற்றலை, புவி-நிலவின் அமைப்பை உருவாக்கியது மற்றும் புவியின் சுற்றுப் பாதையில் உள்ளப் பொருள் ஒரு பெரும் தாக்கத்திற்கு காரணமாக அமைகிறது. மேலும் மாக்மா கடலின் படிகமாக்கல் மற்றும் தரம் வாய்ந்த பிளாகோகோலஸ் பகுதி மேலோடு உயர்த்ப்பட்டிருக்கும்.

கோளப்பதையில் புவிவேதியியல் வரைப்படம் நிலவின் மேற்பரப்பு எனபது மாக்மா கடலியல் கருதுகோளுடன் இணக்கமானதாக இருக்கிறது  தனிமங்களின் அடிப்படையில் சந்திர கிரகமானது முதன்மையாக ஆக்ஸிஜன், சிலிக்கான், மெக்னீசியம், இரும்பு, கால்சியம் மற்றும் அலுமினியம் ஆகியவற்றை உருவாக்குகிறது. ஆனால் டைட்டானியம், யுரேனியம், தோரியம், பொட்டாசியம் மற்றும் ஹைட்ரஜன் போன்ற தனிமங்கள் சிறியளவில் உள்ளன. புவிக்கோளவியல் நுட்பத்தின் அடிப்படையில் சந்திரனின் மேலோடு சுமார் 50கீமி அடர்த்திக் கொண்டதாக மதிப்பிடப்பட்டுள்ளது

மேற்கோள்
--------

1. ↑  Making it the second densest satellite in the Solar System after Io
2. ↑  P. Lucey and 12 coauthors, P. (2006). "Understanding the lunar surface and space-Moon interactions". Reviews in Mineralogy and Geochemistry. 60: 83–219. doi:10.2138/rmg.2006.60.2.
3. ↑  Mark Wieczorek and 15 coauthors, M. A. (2006). "The constitution and structure of the lunar interior" (PDF). Reviews in Mineralogy and Geochemistry. 60: 221–364. doi:10.2138/rmg.2006.60.3.

புற இணைப்புகள்
--------------

* Moon articles in Planetary Science Research Discoveries, including articles about internal structure of the Moon
**சிறுநீரியல்** என்பது மனித உடலில் உள்ள சிறுநீரக செயல்பாட்டை குறித்து படிக்கும் அறிவியல் துறையாகும். இது சிறுநீரகத்தின் அமைப்பு மற்றும் அதில் ஏற்படும் பிரச்சினைகள் போன்ற தகவல்களை விளக்குகின்றன.

சிறுநீரக அமைப்பு
----------------

மனிதனின் உடலில் உள்ள சிறுநீரக அமைப்பு இரத்தத்தில் உள்ள நச்சுப் பொருட்களை வெளியேற்றி சுத்தமான இரத்தத்தை வடிகட்டி உடல் உறுப்புகளுக்கு செலுத்துகிறது. நமது சிறுநீரகம் பார்ப்பதற்கு இரண்டு அவரை விதை வடிவில் காணப்படும். இதில் சிறுநீரகம், சிறுநீர்ப்பை, சிறுநீர்க் குழாய், சிறுநீரக தமனிகள் மற்றும் சிரைகள் போன்ற பாகங்கள் காணப்படுகின்றன.

சிறுநீரக பிரச்சனைகள்
--------------------

சிறுநீரியல் சிறுநீர்ப்பை, புரோஸ்டேட் பகுதி, விதைப்பை, சிறுநீர்க் குழாய், ஆணுறுப்பில் ஏற்படும் பாதிப்புகள், சிறுநீர் பாதை தொற்று, சிறுநீரக புற்றுநோய், சிறுநீரக செயலிழப்பு போன்ற பிரச்சினைகளை ஆராய்கிறது.

சிகிச்சைகள்
-----------

லேபராஸ்கோபி, எண்டோஸ்கோபி மற்றும் கதிரியக்க முறைகள் உள்ளிட்ட அறுவை சிகிச்சை மூலமாகவும், திறந்த அறுவை சிகிச்சை மூலமாகவும், சிறுநீரக மாற்று அறுவை சிகிச்சை மூலமாகவும், டயலைஸிஸ் மூலமாகவும் சிறுநீரகத்தில் ஏற்படும் பிரச்சனைகளை சரி செய்யலாம்.

சிறுநீரியல் எதிர்கால முன்னேற்றம்
--------------------------------

* இன்னும் வரப்போகும் காலத்தில் சிறுநீரக அறுவை சிகிச்சை முன்னேற்றம் காணப்படப் போகிறது.
* நோயாளிக்கு குறைந்த அளவிலான ஊடுருவும் வழியில் சிகிச்சையளிப்பதை நோக்கமாகக் கொண்டுள்ளன.
* சிறுநீரக புற்றுநோயின் பல்வேறு வடிவங்களுக்கான மரபணு சிகிச்சை தீர்வுகளின் உதவியுடன் சிகச்சை அளிக்கப்படும் .
* டோமோடென்சிட்டோமெட்ரிக் அல்லது காந்த அதிர்வு எண்டோஸ்கோபி முறைகள் சிறுநீரக பாதையில் இருக்கும் பிரச்சனைகளை எளிதாக காட்ட உதவும்
* சிறுநீரக புற்று நோய் கட்டிகளை முன்னரே கண்டுபிடிக்கும் வசதிகள் உருவாகிறது

மேற்கோள்கள்
-----------

1. ↑  "What is Urology?". *CAU* (ஆங்கிலம்). 2019-11-14 அன்று பார்க்கப்பட்டது.
2. ↑  "Anatomy of the Urinary System". *www.hopkinsmedicine.org*. 2019-11-14 அன்று பார்க்கப்பட்டது.
3. ↑  "Urologists: What they do and what to expect". *Medical News Today* (ஆங்கிலம்). 2019-11-14 அன்று பார்க்கப்பட்டது.
**இந்திய லஞ்ச ஒழிப்பு இயக்கம்** என்பது இந்தியாவில் தற்போது நடைபெற்றுகொண்டிருக்கும் லஞ்சம் மற்றும் முறைகேடுகளுக்கு எதிரான மக்கள் போராட்டம் ஆகும். இந்த இயக்கம் அண்ணா அசரே 2011 ஆம் ஆண்டு ஏப்ரல் ஐந்தாம் தேதி இந்த நோக்கத்திற்காக சாகும் வரை உண்ணாவிரதம் இருக்கப் போவதாக அறிவித்ததிலிருந்து சூடுபிடிக்கத் தொடங்கி இன்று வரை நாடளவிலான மக்கள் எழுச்சியாக நடந்து கொண்டிருக்கிறது. நாளுக்கு நாள் நேரடியாகவோ அல்லது மறைமுகமாகவோ இந்திய குடிமக்கள் இந்த இயக்கத்தில் தங்களை ஈடுபடுத்திக்கொண்டு வருகின்றனர். இந்தியா மட்டுமின்றி உலகெங்கிலும் விரவியுள்ள இந்தியர்கள் இந்த இயக்கதிற்கான தங்களது ஆதரவை எதாவது ஒரு வடிவில் அளிப்பதன் மூலம் லஞ்சத்திற்கு எதிரான இந்த இயக்கம் பலமடைந்து வருகிறது.

காரணங்கள்
---------

பன்நெடுங்காலமகவே கறைபடிந்த இந்தியா அரசியல்வாதிகள் மீதும் கடமை செய்வதற்கே பணத்தை எதிர்பார்க்கும் சில அரசு ஊழியர்கள் மீதும் இருந்துவந்த வெறுப்பு, சமீபத்திய அரசியல் நிகழ்வுகளால் மேலும் அதிகரித்து மக்கள் வெகுன்டெழக் காரணமாகியது. இந்தியாவில் அவ்வப்போது தோன்றும் மாபெரும் ஊழல்களும் அரசியல் முறைகேடுகளும் தேச வளர்ச்சியில் முட்டுக்கட்டையாக இருப்பதை உணர்ந்த இந்தியக் குடிமக்கள் குறிப்பாக கல்வியறிவு பெற்ற இளைஞர்கள்

உடனடிக்காரனங்கள்
----------------

சமூக சேவகர் அண்ணா அசரே அறிவித்த சாகும்வரை உண்ணாவிரதப் போராட்டம் இந்த இயக்கம் நாடுதழுவிய இயக்கமாக வெடிப்பதற்கு முக்கிய காரணமாகும். இதேபோல் முன்னெப்போதும் இல்லாத வகையில் இணையதளம், சமூக வலைதளங்களின் தாக்கம், தொலைக்காட்சி ஊடங்களின் இடைவிடாத பிரத்யேக ஒளிபரப்புகள் போன்றவை இந்த இயக்கம் வெகுஜன இயக்கமாக மாற முக்கிய காரணிகள். இந்த ஆண்டின் தொடக்கத்தில் மத்தியகிழக்கு நாடுகள் சிலவற்றில் இரும்புக்கர ஆட்சிக்கு எதிராக ஏற்பட்ட மக்களின் எதிர்ப்பு போராட்டங்கள் மக்கள் சக்தியின் வெளிப்படக அமைந்தது. இதனைத் தொடர்ந்து இந்திய இளைஞர்களின் மனப்போக்கும் ஊழலுக்கு எதிராக ஒன்று திரண்டு அமைதிப் புரட்சியாக வெடித்துள்ளது. ஆனால் இதன் வெற்றி குறித்து இதுவரை கணிக்க முடியவில்லை.
**ஹாய்-நெல்லா** (Hi-Nella) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 0.597 சதுர கிலோ மீற்றர் பரப்பளவைக் கொண்டுள்ளது. இதில் 0.597 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.000 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 870 ஆகும். ஹாய்-நெல்லா நகரத்தின் மக்கள் தொகை அடர்த்தி ஒரு கிலோ மீற்றருக்கு 1,456.9 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**எம். பி. பரமேஷ்** ஈழத்து மெல்லிசை மன்னன் என்று கௌரவப் பட்டம் பெற்ற சிறந்த மெல்லிசைப் பாடகர். பரமேஷ் கோணேஷ் இசைத் தென்றல் மெல்லிசைக் குழுவின் பிரதான வாத்தியக் கலைஞர், பாடகர், பாடல் ஆசிரியர், இயக்குநர். இசைக் கழகத்தை (1966 - 1977) இயக்கிய முன்னோடி. திருகோணமலையைச் சேர்ந்தவர். 1984 இல் இருந்து செருமனியில் வாழ்ந்து வருகிறார்.

குடும்பப்பின்னணி
----------------

இவரது தந்தையார் வித்தியாதிகாரி மா. பீதாம்பரம் பாலபோதினி என்னும் அரிவரிப்புத்தகத்தில் படித்த *அந்த மரம் ஆலமரம் அழகான நல்ல மரம்* என்ற பாடலை எழுதி பிள்ளைப்பாட்டுக் கவிஞர் என்ற கௌரவ விருதை இந்தியக் கலைஞர்கள் மத்தியில் பெற்றுக் கொண்ட ஒரு பிள்ளைப் பாட்டுக் கவிஞர். இலங்கை ஒலிபரப்புக் கூட்டுத்தாபனத்தில் சைவநற்சிந்தனை என்ற நிகழ்ச்சிக்கு சொற்பொழிவாற்றியவர். இவரது தாயார் ஹார்மோனியத்தில் ஈடுபாடு கொண்டவர். இவரது மனைவி சங்கீதபூஷணம் மாலினி பரமேஸ். மகள் பிரபாலினி. இவரது சகோதரர் மெல்லிசைப்பாடகர் எம். பி. கோணேஸ்.

கலையுலகில்
----------

இவர் பாடசாலைக்குச் செல்லும் காலத்தில் *ஒளிமயமான எதிர்காலம்* என்னும் டி. எம். செளந்தரராஜனின் பாடலைப் பாடி இசைத் துறைக்குள் நுழைந்தவர். 1968 இல் தானே இயற்றிப் பாடிய 'உனக்குத் தெரியுமா நான் உன்னை நினைப்பது' என்று ஆரம்பமாகும் பாடலினால் ஈழத்து மெல்லிசை உலகில் மிகவும் பிரபல்யமானவர். செருமானியாவில் தனது இசைப்பயணத்தின் இரண்டாவது சகாப்தத்தை உருவாக்கி, மனைவி மாலினியுடனும், மகள் பிரபாலினியுடனும் சேர்ந்து ஐரோப்பியாவின் பலநாடுகளில் இசைநிகழ்ச்சிகளை நடாத்தியவர். 1995இல் மனைவியுடனும் மகளுடனும் சேர்ந்து இசையமைத்த *சங்கீதசாம்ராஜ்ஜியம்* என்னும் இசைப்பேழையை வெளியிட்டு ஐரோப்பிய வாழ் தமிழ் மக்கள் மத்தியில் அளப்பரிய புகழைப் பெற்றவர்.

பட்டங்கள்
---------

* **ஈழத்து மெல்லிசை மன்னர்கள்** 1972 இல் தினகரன் விழாவை முன்னிட்டு யாழ் வீரசிங்கம் மண்டபத்தில் நடைபெற்ற பரமேஷ் கோணேஷ் இசைத் தென்றல் நிகழ்ச்சியில் ஈழத்தின் நாடகத் தந்தை கலையரசு சொர்ணலிங்கம் அவர்களால் பரமேஷ், கோணேஷ், மகேஷ் ஆகிய மூவருக்கும் ஈழத்து மெல்லிசை மன்னர்கள் என்ற பட்டம் வழங்கிக் கௌரவிக்கப்பட்டது.
* **இயல் இசைக் கலைஞர்கள்** 1972 இல் *யாழ்பாடி யாழ்ப்பாணம் பெயர் கொண்டது* என யாழ்ப்பாணப் புகழ் கொண்ட பாடலை எழுதி இசையமைத்து பாடியதற்காக பண்டிதமணி சி. கணபதிப்பிள்ளை அவர்களால் பரமேஷ், கோணேஷ் இருவருக்கும் இயல் இசைக் கலைஞர்கள் என்று பட்டம் வழங்கிக் கௌரவிக்கப்பட்டது. இது ஈழத்து மெல்லிசைக்குக் கிடைத்த உன்னதமான கெளரவமாக மதிக்கப்படுகின்றது.

வெளி இணைப்புகள்
---------------

* ஈழத்து மெல்லிசை முன்னோடிகள் பரமேஸ்-கோணேஸ், அன்புமணி
* ஈழத்து மெல்லிசை வரலாற்றில் பரமேஷ் கோணேஷ் செய்த சாதனைகள்
[*தொடர்பிழந்த இணைப்பு*], தினகரன் வாரமஞ்சரி, ஏப்ரல் 11, 2010
**ஹாரன் ஒலி** என்பது மோட்டார் வாகனங்களில் பொருத்தப்பட்டுள்ள ஒலி எழுப்பும் கருவியில் இருந்து வெளிப்படுத்தப்படும் ஒலி ஆகும்.

மனிதர்களால் கிட்டத்தட்ட 20 ஹெர்ட்ஸ் முதல் 20000 ஹெர்ட்ஸ் வரை அதிர்வெண் உள்ள ஒலி அலையை கேட்க முடியும். இதில் குறைந்த அதிர்வெண் உள்ள ஒலியானது குறைந்த சுருதியும் அதிக அதிர்வெண் உள்ள ஒலியானது அதிக சுருதியும் கேட்கும். வாகனங்களில் ஒலி எழுப்பும் ஹார்ன் சத்தமானது, அதை கேட்பவா் ஒருவரையொருவர் நெருங்கும் போது ஒலியின் அதிர்வெண் V1 = V0 ( C+U)/ ( C-U ) என்று தோன்றும். இதில் C என்பது ஒலியின் வேகம், V என்பது உண்மையான அதிர்வெண். எனவே, நெருங்கி வரும்போது உச்சஸ்தாயில் ஒலி கேட்கும். இவை ஒன்றை விட்டு ஒன்று விலகிச் செல்லும்போது, ஒலியின் அதிர்வெண் V2=V0 (C-U)/ (C+U) என்று தோன்றும். அதனால் பேருந்து விலகிச் செல்லும்போது குறைந்த ஸ்தாயில் கேட்கும். இந்த விளைவுக்கு டாப்ளர் விளைவு என்று பெயா். ஹாரனும் கேட்பவரும் ஒரே வாகனத்திலிருந்தால் இரண்டும் ஒரே வேகத்தில் செல்வதால் ஒலியின் அதிர்வெண் V3= V0(C+U)/ (C+U) என்று மாற்றமில்லாமல் தோன்றும்.

மேற்கோள்
--------

1. ↑  அனைவருக்கும் கல்வி இயக்கம் - தமிழ்நாடு அறிவியல் இயக்கத்தின் அனுமதி வெளியீட்டு நுால் 2010 - எதனாலே ? எதனாலே ? எதனாலே ?
**எம். பசவ புன்னையா** ( Makineni Basavapunnaiah 14 திசம்பர் 1914 – d: 12 ஏப்பிரல் 1992) இந்திய அரசியலாளர் மற்றும் பொதுவுடைமைக் கட்சியின் தலைவர் ஆவார்.

இவர் பொதுவுடைமைக் கட்சியின் பொலிட்புரோ வில் உறுப்பினராக இருந்தார். மக்கள் சனநாயகம் என்ற ஆங்கிலப் பத்திரிகையின் ஆசிரியராகவும் இருந்தார். இவர் 14 ஆண்டுகள் இந்திய மாநிலங்களவை உறுப்பினராக இருந்தார்.

குண்டூர் மாவட்டத்தில் தூர்புபலம் என்ற கிராமத்தில் பிறந்தார்.. அந்தச் சிற்றுரிலும் பின்னர் குண்டூர் ஆந்திர கிறித்தவ கல்லூரியில் 1936 இல் பட்டம் பெற்றார்
1930 களின் தொடக்கத்தில் இந்திய விடுதலைப் போராட்டத்தில் கலந்து கொண்டார். பின்னர் 1934 இல் பொதுவுடைமைக் கட்சியில் இணைந்தார்.

கட்சியில் செயற்பாடுகள்
----------------------

குண்டூர் மாவட்டத்தில் பொதுவுடைமைக் கட்சியின் செயற்பாட்டாளராகவும் பின்னர் ஆந்திரப் பிரதேச மாநிலக் குழுவிற்குத் தேர்ந்தெடுக்கப் பட்ட செயலாளராகவும் பணியாற்றினார். 1948 இல் கட்சியின் நடுவண் குழுவிலும், 1950 இல் கட்சியின் பொலிட்புரோவிலும் இடம் பெற்றார் தெலுங்கானா கலகத்தில் கலந்துகொண்டார். 1950 இல் இவர் ஜோசப் ஸ்டாலினைக் கமுக்கமாகச் சந்தித்து தெலுங்கானா கலக நடவடிக்கை பற்றி ஆலோசனை பெற்றார்

மேற்கோள்
--------


1. ↑  Basavapunnaiah Makineni, Luminaries of 20th Century, Part I, Potti Sriramulu Telugu University, Hyderabad, 2005, pp: 375.
2. ↑  "காப்பகப்படுத்தப்பட்ட நகல்". 2007-09-27 அன்று மூலம் பரணிடப்பட்டது. 2017-12-20 அன்று பார்க்கப்பட்டது.
**ஹாம்ப்டென் பூங்கா** (*Hampden Park*, சுருக்கமாக **ஹாம்ப்டென்**) இசுக்கொட்லாந்தின் கிளாஸ்கோ நகரத்தில் புளோரிடா மலை பகுதியில் அமைந்துள்ள காற்பந்து விளையாட்டரங்கமாகும். 52,025 அமரக்கூடிய இந்த அரங்கம் இசுக்கொட்லாந்தின் காற்பந்தாட்டங்களுக்கான தேசிய விளையாட்டரங்கமாக விளங்குகிறது. இதுஇசுக்கொட்லாந்து தேசியக் கால்பந்து அணிக்கும் குயின்சுபார்க் காற்பந்துக் கழக அணிக்கும் தாயக மைதானமாக விளங்குகிறது. இங்கு இசைக் கச்சேரிகளும் பிற விளையாட்டுத்துறைப் போட்டிகளும் நடத்தப் பயன்படுத்தப்படுகின்றது. 2014 பொதுநலவாய விளையாட்டுக்களில் தடகளப் போட்டிகள் நடத்தும் வகையில் இது சீரமைக்கப்படுகிறது. 

இசுக்கொட்லாந்து கால்பந்துச் சங்கத்தின் (SFA) அலுவலகமும் இசுக்கொட்லாந்து காற்பந்து கூட்டிணைவு அலுவலகமும் இவ்வரங்கத்தில் இயங்குகின்றன. இந்த விளையாட்டரங்கில் மூன்று வாகையர் கூட்டிணைவு இறுதியாட்டங்களும், இரு கோப்பை வெற்றியாளர்கள் கோப்பை இறுதியாட்டங்களும் ஒரு யூஈஎஃப்ஏ யூரோப்பா கூட்டிணைவு இறுதியாட்டமும் நடந்தேறுயுள்ளன. இதன் அண்மையில் மவுன்ட் புளோரிடா தொடர்வண்டி நிலையமும் கிங்சு பார்க் தொடர்வண்டி நிலையமும் அமைந்துள்ளன.

மேற்சான்றுகள்
-------------

1. ↑  "Queen's Park Football Club". *www.spfl.co.uk*. Scottish Professional Football League. 22 January 2014 அன்று பார்க்கப்பட்டது.
2. ↑  "Hampden athletics venue for Glasgow 2014 unveiled". *BBC News*. BBC. 12 March 2014. 14 March 2014 அன்று பார்க்கப்பட்டது.
பள்ளிகுக்கூ காட்டுப்பள்ளி, புளியனூர் கிராமம், சிங்காரப்பேட்டை, கிருஷ்ணகிரி மாவட்டம்
குக்கூ காட்டுப்பள்ளி என்பது தமிழ்நாட்டில் கிருஷ்ணகிரி மாவட்டத்தில் புளியனூர் கிராமத்தில் அமைத்திருக்கும் சூழலியல் பள்ளி ஆகும். இப்பள்ளியை குக்கூ அமைப்பைச் சார்ந்தவர்கள் தொடங்கியுள்ளனர்.

 தோற்றம்
--------

குக்கூ காட்டுப்பள்ளி குக்கூ குழந்தைகள் வெளியின் சிவராஜ், பீட்டர் ஜெயராஜ் போன்றோரால் 2016 ஆம் ஆண்டு தொடங்கப்பட்டது. வானுயர்ந்த கட்டடங்கள் என்றில்லாமல் இயற்கையான சூழலில் சிமெண்ட் மணல் பயன்படுத்தாமல் அங்குள்ள களிமண்ணைப் பயன்படுத்தி கட்டப்பட்டுள்ளது. இயற்கையோடு வாழ் இயற்கைக்குத் திரும்பு என்பதையே இலக்காகக் கொண்டு செயல்படும் இப்பள்ளியில் பல் துலக்கக்கூட பற்பசையைப் பயன்படுத்தாமல் ஆலம், வேலம். வேம்பு போன்ற இயற்கை பொருள்களை பயன்படுத்துவது இப்பள்ளி தொடங்கப்பட்ட நோக்கத்தைச் சொல்லிவிடுகிறது. குழந்தைகளை மிகவும் நேசிப்பவரும் பொம்மைகளை உருவாக்குவதில் வல்லமை பெற்றவருமான அரவிந்த் குப்தா அவர்களைக் கொண்டு இப்பள்ளி திறப்பு விழாக் கண்டது.

பள்ளியின் நோக்கம்
-----------------

சுமையற்ற கற்றல்; சுவர்களற்ற கற்றல் என இப்பள்ளியின் கற்றல் எல்லை விரிவானது. குழந்தைகளுக்கு அடிப்படைக் கல்வியோடு, இயற்கை வழி விவசாயம் ,மருத்துவம், அரசியல் குறித்த விவாதங்கள், விலங்குகள், பூச்சிகள், வானியல், நட்சத்திரம், குறித்த கற்பித்தல் , கூடை முடைவது, தையல் கலை, காகிதம் தயாரிப்பது, மண், மரம், காகிதம், ,சிரட்டை இவற்றைக் கொண்டு பொம்மைகள், சிற்பங்கள் செய்வது, ஓவியம் வரைவது, பறவைகளின் சப்தம் கொண்டு இசைக் கோர்வை உருவாக்குவது, கதை சொல்லுவது, நாடகம் நடிப்பது, கூத்துப் பயிற்சிகள்  என்பதையே குக்கூ காட்டுப்பள்ளி தன் முதன்மை நோக்கங்களாகக் கொண்டுள்ளது.

மேற்கோள்கள்
-----------

1. ↑  "இயற்கைச் சூழலில்... இயற்கைக்காக ஒரு பள்ளி". விகடன். 2017-03-31 அன்று பார்க்கப்பட்டது.
2. ↑  "'குக்கூ'.... குழந்தைகள் விரும்பும் காட்டுப் பள்ளி!". விகடன்.காம்.. பார்த்த நாள்: 9 மார்ச் 2016.
3. ↑  "வனாந்திரத்தில் வசிக்கலாம் வானவில்லை ரசிக்கலாம் வாழ்க்கையை கற்கலாம்". குங்குமம்.. பார்த்த நாள்: 16 செப்டம்பர் 2015.

வெளியிணைப்புகள்
---------------

* cuckoo forest school -short documentary